Senegal waliondolewa kupitia kuwa na kadi nyingi za manjano

Kumekuwa na matokeo ya kushangaza ikiwemo kuondolewa kwa mabingwa watetezi Ujerumani na pia kuondolewa kwa mataifa yote ya Afrika yaliyokuwa yanashiriki michuano hiyo.

Senegal waliondolewa kutokana na kuwa na kadi nyingi za manjano baada ya kutoshana kwa alama na mabao na Japan.

Ubelgiji na England nao wakicheza mechi yao ya mwisho baada ya kufuzu, walionekana kila mmoja kutotaka kushinda mechi hiyo kwa kuhofia uwezekano wa kukutana na Brazil katika hatua ya robofainali. Mechi hiyo ilimalizika kwa ushindi wa Ubelgiji wa 1-0.

Hapa ni maelezo zaidi kuhusu mataifa yaliyofuzu hatua ya 16 bora, na yale yaliyoondolewa.

WALIOFIKA 16 BORA

Urusi (mwenyeji)

Ustadi: Vijana hao chini ya Stanislav Cherchesov wamekuwa timu ya nne kutoka Urusi kucheza Kombe la Dunia. Mara ya kwanza walishiriki Marekani '94 - ingawa kama Muungano wa Usovieti na walimaliza nambari nne mwaka  1966.

Walianza kwa ushindi wa kushangaza wa 5-0 dhidi ya Saudi Arabia na kisha wakawafanikiwa kuwalaza Misri. Hata hivyo walicharazwa na Uruguay.

Mchezaji nyota: Kipa wao mkongwe Igor Akinfeev amechezea nchi hiyo zaidi ya mechi 100 na uzoefu wake ni muhimu kwa kikosi hicho.

Akinfeev, 31, amechezea CSKA Moscow maisha yake yote ya uchezaji soka ya kulipwa. Huenda akawa nahodha wa Urusi.

Wachezaji Ligi ya Premia: Hawana hata mmoja.

Mkufunzi? Cherchesov ni kipa wa zamani wa timu ya taifa ya Muungano wa Usovieti na Urusi. Lengo lake ni kuwafikisha nusu fainali.

Ubelgiji

Ustadi: Hawakufuzu kwa michuano miwili iliyotangulia lakini Brazil 2014 walifika robofainali, ambapo waliondolewa na Argentina. Mwaka 1986 walimaliza wa nne.

Wamemaliza hatua ya makundi wakiwa na alama tisa ambapo walifanikiwa kuwalaza Panama, Tunisia na England. Wamepangiwa kukutana na Japan hatua ya 16 bora.

Eden Hazard alichezea timu ya taifa mara ya kwanza akiwa na miaka 17 mwaka 2008

Mchezaji nyota: Eden Hazard ambaye pia ndiye nahodha

Wachezaji Ligi ya Premia: Michy Batshuayi, Thibaut Courtois, Eden Hazard (wote... \n\nNipe kichwa kizuri cha makala hapo juu.
Kombe la Dunia 2018: Mambo muhimu kuhusu waliofuzu, na waliotupwa nje